при изменение на договореностите за предоставяне на обслужване.
 3.Степента, в която или съществува пазарна структура и конкуренция, или съществува надеждна перспектива за конкуренция:
 1)съществуването на публична тръжна процедура (не се прилага в случай на собствено обслужване);
 2)доказателство за надеждни алтернативни доставчици на обслужване, които могат да участват в тръжна процедура и които са предоставяли обслужване в миналото, включително възможността за собствено обслужване за летището.
 4.За аеронавигационното обслужване в зоните на летищата — степента, в която летищата са подложени на ценови натиск или регулиране на базата на икономическо стимулиране:
 1)дали летищата се конкурират активно, за да привлекат авиокомпаниите;
 2)степента, в която летищата поемат таксата за аеронавигационно обслужване;
 3)дали летищата оперират в конкурентна среда или в условията на икономическо стимулиране, което трябва да ограничи отгоре цените или по някакъв друг начин да стимулира намаляването на разходите.
 5.Степента, в която доставчик на аеронавигационно обслужване в зоните на летищата или КНО, МЕТ и АИО обслужване, или обслужване по предаване на данни за УВД, който предоставя също аеронавигационно обслужване при прелитане, разполага с отделно счетоводство и отчитане.
 6.За аеронавигационното обслужване в зоните на летищата оценката съгласно настоящото приложение се извършва поотделно на всяко летище или групи летища.
 ПРИЛОЖЕНИЕ XI
 ОТЧЕТНИ ТАБЛИЦИ ЗА ПОДПОМАГАНЕ НА ЦЕНОВАТА БАЗА И ТАКСОВИТЕ ЕДИНИЦИ, КОИТО ТРЯБВА ДА БЪДАТ ПРЕДОСТАВЕНИ НА КОМИСИЯТА В СЪОТВЕТСТВИЕ С ЧЛЕН 35, ПАРАГРАФ 6
 1.
 РАЗХОДИ ЗА АЕРОНАВИГАЦИОННО ОБСЛУЖВАНЕ
 1.1.
 Отчетни таблици
 Спазват се следните инструкции за целите на докладването на данни в таблици А и Б;
 1)таблиците се попълват за всяка зона за събиране на такси. Разходите се определят в местната валута;
 2)данните в таблица А са действителните стойности за годините (n-5)—(n-1) и планираните стойности за година (n) и след това;
 3)за таблица Б годишната цена отразява стойността на договора. Единицата продукция, използвана за определяне на стойността на поръчката, се описва и отчита в таблицата от съответната държава членка. Що се отнася до аеронавигационното обслужване в зоните на летищата, таблица Б се попълва поотделно за всяко летище, където се предоставя аеронавигационно обслужване при пазарни условия в зоните за събиране на такси за обслужване в зоните на летищата.
 Таблица А
 Таблица Б
 1.2.
 Допълнителна информация
 Предоставя се следната допълнителна информация заедно с информацията, която трябва да бъде включена в таблици А и Б:
 1)описание на единицата продукция, използвана в таблица Б;
 2)описание на критериите, използвани за разпределяне на разходите за съоръжения или обслужване между различните аеронавигационни услуги въз основа на списъка на съоръженията и услугите, изброени в Регионалния аеронавигационен план на ИКАО, Европейски регион (Док. 7754);
 3)описание и обяснение на разликите между планираните и действителните стойности за години (n-5)—(n-1) по отношение на всички данни, предоставени в таблици А и Б;
 4)описание и обяснение на петгодишните планирани разходи и инвестиции във връзка с очаквания обем на въздушното движение;
 5)описание и обяснение на метода, приет за изчисляване на разходите за амортизация: исторически цени или текущи стойности;
 6)обосновка за цената на капитала, включително компонентите на базата на активите;
 7)описание на източниците на финансиране на съответното аеронавигационно обслужване по отношение на всяка зона на събиране на такси, когато обслужването се